Diari Oficial de la Generalitat Valenciana


Sumari del DOGV 397, del 27-06-1986 (1986/806588)

DECRET 81/1986, de 16 de juny, del Consell de la Generalitat Valenciana, pel qual s'instrumenten ajudes financeres per als agricultors les explotacións dels quals han resultat afectades per les gelades.
----------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1986/06/16/81/dof/vci/html**

### Dades del document

Número de DOGV
:   397

Data del DOGV
:   27-06-1986

Secció del DOGV
:   DISPOSICIONS GENERALS

Número del document
:   1986/806588


Data del document
:   16-06-1986

Organisme emissor
:   Conselleria d'Economia i Hisenda

Tipus de document
:   Decret

Correcció d'errades

Decret 81/1986, de 16 de juny, del Consell de la Generalitat Valenciana, pel qual s'instrumenten suports financers als agricultors les explotacions dels quals han resultat afectades per les gelades.  
Les temperatures baixes enregistrades durant el mes d'abril de 1986 han afectat a part de les produccions cultivades pels agricultors de la Comunitat Valenciana, especialment les concentrades a les comarques de l'interior.   
La incidència d'aquest fenomen ha estat diversa, segons el tipus del cultiu i de la comarca on s'ubica, però en tot cas els danys suposen una deterioració considerable en l'economia de les famílies que tenen com a principal font d'ingressos les rendes agràries.   
Front aquesta situació, el Consell de la Generalitat Valenciana ha decidit d'establir ajudes que permetesquen dur a terme les labors preparatòries de la propera collita.   
Aquestes ajudes consisteixen en la subvenció dels crèdits preferents a concedir per les Caixes d'Estalvi, les Caixes Rurals, les Cooperatives Agràries amb Secció de Crèdit i d'altres Entitats Financeres, per tal que el finançament atorgat resulte el més favorable dins les possibilitats amb què compta el Consell.   
En atenció d'aquests motius, i a proposta dels Consellers d'Economia i Hisenda i d'Agricultura i Pesca, i amb la deliberació prèvia del Govern Valencià en reunió celebrada el dia 16 de juny de 1986,   
DECRETE:  
Article primer  
El Consell de la Generalitat Valenciana, mitjançant la Conselleria d'Agricultura i Pesca, atorgarà subvencions als agricultors afectats per les gelades d'abril de 1986 en les condicions i els límits establerts en aquest Decret.   
Article segon  
La quantitat total de crèdit a subvencionar serà de 1.500 milions de pessetes i la bonificació sobre el tipus d'interés, equivalent a tres punts, i el màxim percebut per les Entitats serà l'11%.   
Article tercer  
S'estableixen les modalitats d'ajuda següents:   
1) Quantia màxima: 1.200.000 pessetes.   
2) Termini màxim: 3 anys, amb un per manca.   
3) Amortització: quotes anuals constants o decreixents d'amortització, fetes efectives per anys vençuts des de l'1 d'agost de 1986.   
4) Tipus d'interés màxim: 11%.   
5) La quantia de cadascun del prèstecs es determinarà d'acord amb els criteris següents:  
a) Vinya: 65.000 Pts./Ha.  
b) Ametller: 75.000 Pts./Ha.  
c) Fruiters en Secà: 125.000 Pts./Ha.  
d) Fruiters en Regadiu: 250.000 Pts./Ha.  
6) En tot cas, un sol beneficiari no podrà ultrapassar pel conjunt de conceptes acumulats i en tot l?àmbit de la Comunitat Valenciana la quantitat de 1.200.000 pessetes de prèstec.  
S'entendrà, a l'efecte previst en aquest Decret que només podrà existir un beneficiari per cada unitat familiar o de fet.  
Article quart  
Les sol·licituds per obtenir aquestes ajudes es presentaran a la Conselleria d'Agricultura i Pesca fins al 10 de juliol de 1986.   
S'utilitzaran els impressos normalitzats editats per aquesta i que seran facilitats pels seus Serveis Territorials i Agències d'Extensió Agrària. Els danys produïts seran comprovats fefaentment per les unitats territorials corresponents de la Conselleria d'Agricultura i Pesca.   
DISPOSICIONS FINALS   
Primera   
Es faculta les Conselleries d'Economia i Hisenda i d'Agricultura i Pesca perquè duguen a terme abans del 10 de juliol de 1986 la signatura d'un Conveni amb les Caixes d'Estalvis, Caixes Rurals, les Cooperatives Agràries amb Secció de Crèdit i altres Entitats Financeres amb seu a la Comunitat Valenciana en què s'especifiquen les condicions d'ajuda a concedir per aquestes Entitats.   
Segona  
Es faculta la Conselleria d'Agricultura i Pesca per al desenvolupament d'aquest Decret, que entrarà en vigor el dia de la publicació en el Diari Oficial de la Generalitat Valenciana.   
València, 16 de juny de 1986.   
El President de la Generalitat,  
JOAN LERMA I BLASCO  
El Conseller d'Agricultura i Pesca,  
LLUIS FONT DE MORA I MONTESINOS  
El Conseller d'Economia i Hisenda,  
ANTONI BIRLANGA I CASANOVA


Còpia Permalink ELI